**IEPIRKUMA LĪGUMS**

Rīgā, *Datumu skatīt dokumenta paraksta laika zīmogā*

**Rīgas Tehniskā universitāte,** izglītības iestādes reģistrācijas Nr.3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2018.gada 29.maija rīkojumu Nr.01000-1.1/148 “Par aizvietošanu rektora atvaļinājuma laikā”, rīkojas rektora p.i., studiju prorektors **Uldis Sukovskis**, turpmāk - Pasūtītājs, no vienas puses, un

**Sabiedrība ar ierobežotu atbildību “Hannu-pro”** , reģistrācijas Nr.50003329341, kuras vārdā un interesēs, pamatojoties uz Statūtiem, rīkojas tās valdes loceklis **Kalvis Baumanis**, turpmāk – Piegādātājs, no otras puses,

kopā saukti Puses, bet katrs atsevišķi saukti arī kā Puse, saskaņā ar iepirkuma “Video filmēšanas, tiešraižu un mācību materiālu producēšanas datu apstrādes, programmatūras komplekta piegāde un uzstādīšana”, iepirkuma ID Nr.: RTU-2018/59, 1.daļas “Video filmēšanas, tiešraižu un mācību materiālu producēšanas iekārtas un programmatūra (1 komplekts)” rezultātiem bez maldības, viltus un spaidiem noslēdz šādu līgumu, par turpmāk minēto:

1. **Definīcijas**
	1. **Akts -** pieņemšanas nodošanas akts, kas apliecina, ka Prece vai kāda tās daļa ir Piegādāta saskaņā ar Līguma noteikumiem vai tiek konstatēti Defekti.
	2. **Defekti –** Piegādes, Preces apjomu vai kvalitātes neatbilstība Latvijas Republikā spēkā esošajiem normatīvajiem aktiem, Tehniskajam piedāvājumam vai Līgumam.
	3. **Iepirkuma procedūra** – iepirkums “Video filmēšanas, tiešraižu un mācību materiālu producēšanas datu apstrādes, programmatūras komplekta piegāde un uzstādīšana” iepirkuma ID Nr.: RTU-2018/59.
	4. **Līgums –** šis līgums ar visiem tā pielikumiem, iespējamajiem papildinājumiem un grozījumiem**.**
	5. **Līguma cena –** maksimāli iespējamā maksa par Preču Piegādi Līgumā noteiktajā kārtībā un apmērā.
	6. **Nolikums** – Iepirkuma procedūras nolikums ar visiem tā pielikumiem, papildinājumiem, precizējumiem un grozījumiem.
	7. **Pārstāvis -** Pasūtītāja vai Piegādātāja pilnvarota persona, kas Līguma ietvaros kontrolēs līgumsaistību izpildi, pieņems vai nodos Preci.
	8. **Prece** – iekārtas, aprīkojums un programmatūra, par kuras piegādi un uzstādīšanu saskaņā ar Nolikumu un Piegādātāja iesniegto piedāvājumu tiek slēgts Līgums.
	9. **Piegāde** - Preces piegāde, uzstādīšana saskaņā ar Līguma noteikumiem.
	10. **Pavadzīme -** spēkā esošajiem normatīvajiem aktiem atbilstoša pavadzīme, ko Piegādātājs iesniedz Pasūtītājam par Preču Piegādi Līgumā noteiktajā kārtībā.
	11. vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi**.**
2. **Līguma priekšmets**
	1. Pasūtītājs pasūta, bet Piegādātājs par Līgumā minēto samaksu Piegādā Preci un Pasūtītājs apņemas pirkt, saņemt, un apmaksāt Preci Līgumā noteiktajā termiņā, kartībā un apmērā.
	2. Prece tiek Piegādāta atbilstoši tehniskajai specifikācijai un Piegādātāja iesniegtam Tehniskajam piedāvājumam (Pielikums Nr.1) un Finanšu piedāvājumam (Pielikums Nr.2), Līguma noteikumiem un Latvijas Republikā spēkā esošajiem normatīvajiem aktiem.
	3. Piegādātājs garantē, ka Prece atbilst spēkā esošiem valsts standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi u.tml.), kā arī garantē, ka tiks piegādātas jaunas, nelietotas Preces oriģināliepakojumā.
3. **Līguma cena un norēķinu kārtība**
	1. Līguma cena par Preces Piegādi ir **12 286** **EUR** (divpadsmit tūkstoši divi simti astoņdesmit seši *euro*) bez PVN. Līguma cena visā Līguma darbības laikā nevar tikt pārsniegta.
	2. Papildus Līguma cenai Pasūtītājs maksā Piegādātājam PVN 21% apmērā, kas ir 2580,06 EUR (divi tūkstoši pieci simti astoņdesmit *euro* un seši *centi)*. Kopējā Līguma summa ir 14 866,06 EUR četrpadsmit tūkstoši astoņi simti sešdesmit seši *euro* un seši *centi*) ar PVN.
	3. Piegādātāja Finanšu piedāvājumā (Pielikums Nr.2) iekļautās vienību cenas ir nemainīgas visā Līguma darbības laikā. Pasūtītājs maksā Piegādātājam tikai par faktiski Piegādāto Preci, bet ne vairāk kā 3.1. un 3.2.punktā noteikto summu.
	4. Piegādātājs Preču Piegādi Pasūtītāja Pārstāvja norādītajā telpā veic uz sava rēķina un par to Pasūtītājam nav jāmaksā.
	5. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
	6. Piegādātājs, sagatavojot pavadzīmi vai rēķinu, tajā iekļauj informāciju ar **iepirkuma nosaukumu un identifikācijas numuru, iepirkuma daļas numuru, kā arī Līguma datumu un numuru**. Ja Piegādātājs nav iekļāvis šajā Līguma punktā noteikto informāciju pavadzīmē vai rēķinā, Pasūtītājam ir tiesības prasīt Piegādātājam veikt atbilstošas korekcijas pavadzīmē vai rēķinā un līdz brīdim, kamēr Piegādātājs nav novērsis nepilnības – neapmaksāt Piegādātājam pienākošos summu.
4. **Preces piegādes noteikumi un termiņi**
	1. Piegādātājs Preces Piegādi veic ne vēlāk kā 40 (četrdesmit) darba dienu laikā no Līguma noslēgšanas dienas, Preču piegādi iepriekš saskaņojot ar Pasūtītāju.
	2. Preces Piegādes adrese ir Rīgas Tehniskās universitātes Mediju centrs, Āzenes ielā 12-106, LV-1048, Rīgā.
	3. Ne vēlāk kā 5 (piecas) darba dienas pirms attiecīgas Preces vai Preces daļas Piegādes, Piegādātājam ir pienākums saskaņot ar Pasūtītāju Preces piegādes laiku.
5. **Preces pieņemšanas kārtība**
	1. Piegādātājs Preces Pasūtītājam nodod kopā ar dokumentāciju, kas satur Preces raksturojumu, īpašības un uzglabāšanas un lietošanas noteikumus (angļu un/vai latviešu valodā). Preces atbilstību Pavadzīmē norādītajam Pasūtītājs apstiprina ar savu parakstu uz Pavadzīmes. Preces nodošana Pasūtītājam tiek fiksēta ar Pavadzīmi, kuru paraksta abu Pušu pārstāvji. Pie Preces nodošanas tiek pārbaudīts tās sortiments un daudzums. Kopā ar Pavadzīmi Piegādātājs iesniedz Pasūtītājam no savas puses parakstītu Aktu par Preces piegādi.
	2. Pasūtītājs Preces un Piegādes atbilstību Līguma noteikumiem pārbauda 20 (divdesmit) dienu laikā pēc Preces nodošanas un attiecīga Akta no Piegādātāja saņemšanas dienas, minētajā termiņā Pasūtītājam ir tiesības izteikt pretenzijas par Preces, Piegādes kvalitātes neatbilstību Līguma noteikumiem un Latvijas Republikā spēkā esošo normatīvo aktu prasībām. Ja šajā punktā noteiktajā termiņā Defekti netiek konstatēti Pasūtītājs paraksta Aktu.
	3. Pasūtītājs, parakstot Aktu (pirms Akta iesniegšanas, Akts tiek saskaņots ar Pasūtītāja pārstāvi elektroniski), atzīst, ka Prece ir Piegādāta atbilstoši Līguma noteikumiem.
	4. Ja Pasūtītājs, pieņemot Preci vai Piegādes atbilstību, konstatē Defektus, tiek noformēts Akts un attiecīga pretenzija nosūtīta Piegādātājam, norādot Defektu būtību. Pasūtītājs nepieņem Preci, kas neatbilst Līguma noteikumiem.
	5. Piegādātājs uz sava rēķina novērš konstatētos Defektus Pušu saskaņotā termiņā, bet ja Puses nespēj vienoties, ne vēlāk kā 10 (desmit) darba dienu laikā pēc Pasūtītāja rakstveida iebildumu saņemšanas dienas. Pēc Defektu novēršanas izdarāma atkārtota Preces un Piegādes pieņemšana Līgumā noteiktajā kārtībā.
	6. Ja Aktā minētie Defekti radušies Piegādātāja darbības vai bezdarbības rezultātā, izdevumi šo neatbilstību novēršanai pilnībā ir jāapmaksā Piegādātājam.
	7. Gadījumā, ja Pasūtītājs atkārtoti konstatē Preces vai Piegādes Defektus vai tie netiek novērsti Līgumā noteiktajā kārtībā, Pasūtītājam ir tiesības iepriekš, rakstiski brīdinot Piegādātāju, izbeigt Līgumu.
	8. Pēc visas saskaņā ar Līgumu noteiktās Preces Piegādes Puses paraksta gala Preces Piegādes Aktu, kas apliecina, ka Piegādātājs piegādājis Preci Līgumā noteiktajā kārtībā un apmērā.
6. **Pasūtītāja tiesības un pienākumi**
	1. Pasūtītājs apņemas veikt maksājumu par Preci Līgumā noteiktajā termiņā un apmērā. Pasūtītājs veic tikai tās Preces vai tās daļas apmaksu, kas Piegādāta Līgumā noteiktajā kārtībā.
	2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Piegādātāja saņemt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
	3. Pasūtītājam ir pienākums parakstīt Aktu, ja Prece ir Piegādāta saskaņā ar Līguma noteikumiem.
7. **Piegādātāja tiesības, pienākumi un garantijas**
	1. Piegādātājam Preču Piegāde jāveic patstāvīgi. Piegādātājs ir tiesīgs Līguma izpildē piesaistīt apakšuzņēmējus tikai Publisko iepirkumu likumā noteiktajā kārtībā un apmērā. Gadījumā, ja Līguma izpildē tiek piesaistīti apakšuzņēmēji, Piegādātājs atbild Pasūtītājam par to saistību pienācīgu izpildi tā it kā pats būtu pildījis attiecīgo Līguma daļu.
	2. Piegādātājs apliecina, ka Līguma izpildē tam ir saistoši Nolikumā minētie nosacījumi attiecībā uz Preces Piegādi un garantijas apkalpošanu Preces garantijas laikā.
	3. Piegādājot Preci, Piegādātājam ir jāievēro Līguma noteikumi un Pārstāvja tiešie norādījumi un prasības.
	4. Īpašumtiesības uz Preci (aparatūra un programmnodrošinājums saskaņā ar Tehnisko specifikāciju un tehnisko piedāvājumu – Līguma 2.pielikums) Pasūtītājs iegūst ar brīdi, kad Pasūtītājs Preci ir pieņēmis saskaņā ar šī Līguma noteikumiem.
	5. Pasūtītājs tiesības lietot tehniskajā specifikācijā un tehniskajā piedāvājumā (Līguma 2.pielikums) norādītās licences saskaņā ar licences noteikumiem iegūst ar brīdi, kad Pasūtītājs Preci ir pieņēmis saskaņā ar šī Līguma noteikumiem.
	6. Piegādātājam ir pienākums 3 (trīs) darba dienu laikā pēc Pasūtītāja pieprasījuma rakstveidā sniegt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
	7. Piegādātājs garantē Preces kvalitāti un atbilstību Pasūtītāja noteiktajām tehniskajām prasībām.
	8. Piegādātājs nodrošina Pasūtītāja personāla instruktāžu darbam ar Preci uz vietas latviešu vai angļu valodā. Personas, kuru instruktāža veicama, nosaka Pasūtītājs un instruktāžas veikšanas fakts tiek fiksēts Aktā, norādot darbinieku, kuram tā veikta, instruktāžas datumu un vietu.
8. **Preces garantijas nosacījumi**
	1. Precei garantija ir 24 (divdesmit četri) mēneši no Akta abpusējas parakstīšanas brīža
	2. Piegādātājs apliecina, ka Līguma izpildē tam ir saistoši Nolikumā minētie nosacījumi attiecībā uz Preces Piegādi un garantijas apkalpošanu Preces garantijas laikā.
	3. Garantijas laikā piegādātājam ir pienākums par saviem līdzekļiem preces defekta gadījumā veikt bojātās daļas nomaiņu vai remontu tās atrašanās vietā, bet, ja tas nav iespējams, bez maksas nodrošināt Preces bezmaksas aizstāšanu, kura izsaukusi darbības pasliktināšanos. Piegādātājam uz izsaukumu jāreaģē ne vēlāk kā 72 stundu laikā. Ja Preces remontu nav iespējams veikt uz vietas, vienojoties ar Pasūtītāju, garantijas remontu veic, nogādājot Preci bez maksas uz garantijas remontu, kuru veic garākā laika periodā, bet ne ilgāk kā 5 (piecu) darba dienu laikā.
	4. Ja paredzamais defektu novēršanas termiņš ir ilgāks par 1 (vienu) darba dienu, Piegādātājam ir pienākums bez atlīdzības pēc Pasūtītāja pieprasījuma uz defektu novēršanas laiku aizvietot bojāto Preci ar tādu pašu vai funkcionalitātes ziņā ekvivalentu preci.
	5. Ja attiecīgai Precei Pasūtītājs konstatē defektu vairāk kā 2 (divas) reizes, Pasūtītājam ir tiesības pieprasīt Piegādātājam un Piegādātājam uz sava rēķina Pušu saskaņotā termiņā, bet ja Puses nespēj vienoties, ne vēlāk kā 30 (trīsdesmit) darba dienu laikā no Defekta pieteikuma nosūtīšanas nomainīt attiecīgo Preci pret jaunu.
	6. Piegādātājam ir pienākums Preces garantijas laikā bez maksas piegādāt visus Preces ražotāja izdotos Preces programmatūras jauninājumus, ja tādi Precei ir paredzēti un veikt garantijas servisa apkalpošanu.
	7. Defektus var pieteikt pa tālruni 67452206 darba dienās no 9:00 – 17:00, vai pa e-pastu service@hannu-pro.com. Defekti, kuri iesniegti pēc plkst. 17:00, uzskatāmi par iesniegtiem nākamajā dienā plkst.9:00.
9. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma spēkā stāšanās un kurus nevarēja iepriekš ne paredzēt, ne novērst.
	2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu zināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
	3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otram Līdzējam laika posmā pēc nepārvaramas varas apstākļu iestāšanās.
10. **Pušu atbildība**
	1. Par katru nokavēto Preces Piegādes, Defektu novēršanas dienu, pamatojoties uz Līgumu pienākošos naudas summas samaksas dienu, Piegādātājs maksā Pasūtītājam līgumsodu 0,5% (piecas desmit daļas procenta) apmērā no Līguma summas, bet ne vairāk par 10% (desmit procenti) no Līguma summas.
	2. Ja Pasūtītājs Līguma paredzētajā termiņā un apjomā neveic maksājumu par Preci, Piegādātājam ir tiesības pieprasīt no Pasūtītāja līgumsodu 0,5% (piecas desmit daļas procenta) apmērā no laikā nesamaksātās summas par katru nokavēto maksājuma dienu, bet ne vairāk par 10% (desmit procenti) no laikā nesamaksātās summas.
	3. Līgumsoda samaksa neatbrīvo Puses no to saistību pilnīgas izpildes.
	4. Gadījumā, ja Pasūtītājam rodas tiesības uz Līguma pamata pieprasīt no Piegādātāja līgumsodu vai jebkuru citu maksājumu, Pasūtītājam iepriekš rakstveidā brīdinot Piegādātāju, ir tiesības ieturēt līgumsodu vai jebkuru citu maksājumu no Piegādātājam izmaksājamajām summām.
	5. Puses savstarpēji ir atbildīgas par līgumsaistību pārkāpšanu vai zaudējumu radīšanu otrai Pusei. Līdzējs, kas vainīgs Līguma saistību pārkāpšanā vai zaudējumu radīšanā, atlīdzina otram Līdzējam radītos zaudējumus.
	6. Ja Piegādātājs 20 (divdesmit) darba dienu laikā no brīža, kad tam radušās tiesības pieprasīt no Pasūtītāja līgumsodu par maksājuma termiņa kavējumu, savas tiesības nav izmantojis, Puses vienojas, ka šādā gadījumā Piegādātājs ir atteicies no attiecīgā līgumsoda un turpmāk tam nav tiesību pieprasīt no Pasūtītāja līgumsodu par attiecīgo maksājuma termiņa kavējumu.
	7. Zaudējumu gadījumā Puses ir tiesīgas Līguma izpildes laikā pieaicināt neatkarīgu ekspertu zaudējumu atlīdzības apmēra noteikšanai. Eksperta pakalpojumus apmaksā tā Puse, kura radījusi zaudējumus.

1. **Konfidencialitāte**
	1. Puses apņemas ievērot konfidencialitāti savstarpējās attiecībās, tajā skaitā:
		1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
		2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
		3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
	2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	3. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
2. **Pušu pārstāvji**
	1. No Pasūtītāja puses par Līguma saistību izpildes kontroli atbildīgā persona: Mediju centra vadītājs Baldūrs Apinis, e-pasts: Baldurs.Apinis@rtu.lv, tālrunis: 29214587, kurai ir noteikti šādi pienākumi:
		1. kontrolēt Līguma saistību izpildi un saskaņot Preces Piegādes laiku;
		2. pārbaudīt piegādātās Preces un Piegādes atbilstību Līgumam;
		3. parakstīt Piegādātāja iesniegto Pavadzīmi vai rēķinu;
		4. parakstīt nodošanas - pieņemšanas aktu.
	2. Piegādātāja atbildīgā persona par Līguma izpildi: Kristaps Dzenis, Kristaps.Dzenis@Hannu-pro.com, 26838833.
3. **Līguma darbības termiņš un tā grozīšanas, papildināšanas un izbeigšanas kārtība**
	1. Līgums stājas spēkā no tā parakstīšanas brīža un ir spēkā līdz Līdzēju saistību pilnīgai izpildei.
	2. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Līdzēju pilnvaroto pārstāvju parakstīti un tie ir saskaņā ar Publisko iepirkumu likuma 61. pantu.
	3. Līdzēji var izbeigt Līgumu pirms termiņa tikai savstarpēji rakstiski vienojoties.
	4. Pasūtītājam ir tiesības vienpusēji izbeigt Līgumu pirms termiņa, brīdinot par to Piegādātāju 15 (piecpadsmit) darba dienas pirms izbeigšanas.
	5. Citos gadījumos Līgumu var izbeigt vienpusēji tikai gadījumos, kas tieši paredzēti Latvijas Republikas normatīvajos aktos.
	6. Jebkurā Līguma izbeigšanas gadījumā Pasūtītājs apņemas 30 (trīsdesmit) darba dienu laikā no tā izbeigšanas brīža atdot Piegādātājam visu saņemto un neapmaksāto Preci vai veikt pilnīgu samaksu par faktiski piegādāto un pieņemto Preci, kā arī nokārtot visas citas saistības pret Piegādātāju.
	7. Jebkurā Līguma izbeigšanas gadījumā Piegādātājs apņemas izpildīt visas saistības, kas radušās līdz Līguma izbeigšanas brīdim.
	8. Piegādātājs tikai ar rakstisku iepriekšēju Pasūtītāja piekrišanu ir tiesīgs aizvietot Līgumā norādītos materiālus, izstrādājumus, programmatūru un iekārtas ar ekvivalentiem materiāliem, izstrādājumiem, programmatūru vai iekārtām, ja to piedāvātā cena nepārsniedz sākotnējā piedāvājumā norādīto un:
		1. tie vairs netiek ražoti un to tehniskie un kvalitātes rādītāji funkcionāli ir tādi paši vai labāki kā Līgumā norādītajiem materiāliem, izstrādājumiem, programmatūrai un iekārtām un nodrošina to pašu funkciju, vai
		2. pēc līguma noslēgšanas ražotāji Precēm ir raduši inovatīvus risinājumus, par kuriem Pusēm objektīvu apsvērumu dēļ nebija zināms līguma noslēgšanas brīdī vai arī to piedāvāšana nebija iespējama Iepirkuma norises laikā, vai arī tirgū pieejama Pasūtītāja norādītās programmatūras jaunāka versija, kura ir ekvivalenta tehniskajā specifikācijā prasītajai, vienlaikus piedāvājot Pasūtītājam plašākus risinājumus, un Piegādātājs to ir gatavs piegādāt par ne lielāku cenu, kā tā piedāvājumā norādīto.
	9. Lai izmantotu Līguma 13.8.punktā noteiktās tiesības, Piegādātājs ne vēlāk kā vismaz 15 (piecpadsmit) darba dienas pirms Līguma 4.1.punktā noteiktā termiņa  Pasūtītājam iesniedz informāciju par piedāvāto Preci, no kuras Pasūtītājs var pārliecināties, ka piedāvātā Prece atbilst sākotnējai tehniskajai specifikācijai, kā arī 13.8.1.punkta gadījumā attiecīgā ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu par konkrēta produkta ražošanas pārtraukšanu.
	10. Pēc 13.9.punktā norādītās informācijas saņemšanas Pasūtītājs izvērtē šīs informācijas atbilstību  13.8.punkta nosacījumiem. Ja Pasūtītājs piekrīt grozījumu veikšanai, minētie dokumenti tiek pievienoti Līgumam kā Līguma pielikumi un uz to pamata tiek sagatavots Līguma grozījumu protokols, kas kļūst par neatņemamu Līguma sastāvdaļu. Šādā gadījumā Piegādātājam Līguma 10.1.punktā noteiktais līgumsods netiek piemērots un Puses ir tiesīgas vienoties par Līguma termiņa pagarinājumu, kas ir nepieciešams Preces piegādei. Šis termiņš aprēķināms, ņemot vērā brīdi, kad aizvietošanas nepieciešamība tiek konstatēta, un pagarinot Līguma termiņu proporcionāli laikam, kas jau pagājis kopš Līguma noslēgšanas brīža.
	11. Līguma 13.8.punktā pielīgto tiesību Puses apņemas izmantot ar mērķi Pasūtītājam iegūt iespēju ilgtermiņā gūt labumu no Preces attīstības un tā nevar tikt izmantota ar mērķi ierobežot patiesas un godīgas konkurences principus.
4. **Nobeiguma nosacījumi**
	1. Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
	2. Pusēm ir jāinformē vienam otru nedēļas laikā par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar parakstu.
	3. Visus strīdus un domstarpības, kas varētu rasties sakarā ar līgumsaistību izpildi, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses vienojas strīdus risināt tiesā, atbilstoši LR normatīvo aktu prasībām.
	4. Visos citos jautājumos, ko neregulē Līguma noteikumi, Puses ievēro spēkā esošajos Latvijas Republikas normatīvajos aktos noteikto kārtību.
	5. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
	6. Līgumam pievienoti šādi pielikumi:
		1. Pielikums Nr.1 –Tehniskās specifikācijas un Tehniskā piedāvājuma kopija;
		2. Pielikums Nr.2 - Finanšu piedāvājuma kopija;
		3. Pielikums Nr.3- Akta veidlapa.
5. **Pušu rekvizīti un paraksti**

|  |  |
| --- | --- |
| **Pasūtītājs** | **Piegādātājs**  |
| **Rīgas Tehniskā universitāte** Kaļķu iela 1, Rīga, LV – 1658Izglītības iestādes Reģ. Nr. 3341000709PVN Reģ. Nr. LV90000068977Konta Nr. LV31TREL913017618700B Valsts kase, BIC - TRELLV22\_\_\_\_\_\_\_\_\_\_\_\_\_\_\_\_\_\_\_\_\_\_/U. Sukovskis/ | **SIA ” Hannu pro”**Kuģu iela 11, Rīga, LV-1048Reģ. Nr. 50003329341PVN Nr. LV50003329341Konta Nr. LV50PARX0008453230003AS Citadele banka, BIC – PARXLV22\_\_\_\_\_\_\_\_\_\_\_\_\_\_\_\_\_\_\_\_\_\_/K. Baumanis/ |

Dokuments ir parakstīts ar drošu elektronisko parakstu un satur laika zīmogu

Līguma pielikums Nr. 3

**Akta veidlapa**

2018. gada \_\_\_. \_\_\_\_ līgumam Nr. \_\_\_\_\_\_\_

Rīgā

2018.gada \_\_.\_\_\_\_\_\_\_\_\_\_\_\_

Saskaņā ar \_\_\_\_\_\_\_\_\_\_ līgumu Nr. \_\_\_\_\_\_\_ (turpmāk saukts – Līgums) par \_\_\_\_\_\_\_\_\_\_\_\_\_\_\_\_\_ (turpmāk - iekārtas) piegādi, atbilstoši iepirkuma \_\_\_\_\_\_\_\_\_\_\_\_\_\_\_\_\_\_\_\_\_rezultātiem, piedaloties:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, …… , tās pārstāvja \_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar līguma \_\_\_ punktiem, turpmāk tekstā saukts- Pasūtītājs, no vienas puses, un

\_\_\_\_\_\_\_\_\_\_\_\_\_\_\_\_\_, Reģ. nr. \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_personā, turpmāk - saukts Piegādātājs, no otras puses, tiek sagatavots šāds nodošanas- pieņemšanas akts.

Nodošanas- pieņemšanas akts sagatavots par to, ka:

Piegādātājs, atbilstoši Līgumam, nodod un Pasūtītājs pieņem šādu Preci –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kurā ietilpst:\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| *Priekšmeta nosaukums* | *Piedāvāts.* | *Piegādāts.* |
|  |  |  |

1. Piegādātājs Preci kopā ar to uzglabāšanas noteikumiem un lietošanas instrukcijām latviešu/angļu valodā ir piegādājis šādā Pasūtītāja noteiktajā adresē -\_\_\_\_\_\_\_\_\_\_\_\_\_\_\_\_, \_\_\_\_\_\_\_.
2. Nodošanas- pieņemšanas aktam ir pievienota Preces piegādes apliecinoša dokumenta - pavadzīme Nr.\_\_\_\_\_\_\_\_\_\_\_\_\_ kopija
3. Ar nodošanas- pieņemšanas akta abpusēju parakstīšanu Pasūtītājs un Piegādātājs apliecina, ka Līgumā noteiktās Preces piegāde ir veikta Līgumā noteiktā apjomā, termiņā un pienācīgā kvalitātē.
4. Pasūtītājam nav iebildumu par piegādātās Preces kvalitāti un Piegādātāja Līgumā noteikto saistību izpildi.
5. Kopējā Līguma summa par Līgumā noteikto iekārtu iegādi ir EUR \_\_\_\_\_\_\_\_\_\_\_\_(neieskaitot PVN).
6. Piegādātājs \_\_\_.\_\_\_\_.2018. veicis šādu Pasūtītāja lietotāju instruktāžu darbam ar Preci un tās piederumiem šādiem darbiniekiem:
	1. \_\_\_\_\_\_\_\_\_\_\_\_ (vārds, uzvārds)
	2. \_\_\_\_\_\_\_\_\_\_\_\_\_(vārds, uzvārds)
	3. \_\_\_\_\_\_\_\_\_\_\_\_\_(vārds, uzvārds)
7. Nodošanas - pieņemšanas akts par līguma izpildi sagatavots uz \_ lapām, 2 eksemplāros, no kuriem viens glabājas pie Pasūtītāja, otrs pie Piegādātāja.

PRECI nodeva PRECI pieņēma

PIEGADĀTĀJA PASŪTĪTĀJA

Pārstāvis Pārstāvis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_